  Майя Бывальцева Удмуртиын кык школаос но сизьым нылпи садъёс кынман висёнъёсъя но гриппъя карантинэ ворсамын. Со сярысь Роспотребнадзорлэн элькунъя управлениезлэн пресс-службаез ивортэ. Со сяна, 30-тӥ толшорысен 5-тӥ тулыспалозь дышетон огдырлы дугдытэмын вал 37 нылпи садъёсысь 57 группаосын но 32 школаосысь 77 классъёсын. Со дыр ӵоже элькунын 16 сюрс 100 адями паласькись лек вирус инфекциен но гриппен черлаз. Кылем арысь та вакытэн ик ӵошатыса, со 30 процентлы ӧжытгес но эпидеми гожлэсь 3,4 процентлы улӥынгес. Эпидеми гож ортчемын Ижкарын, Вавож, Грак, Дэбес, Эгра, Кез, Красногорск но Сарапул ёросъёсын. Тегъёс: Тазалык висён Удмуртия школаос дӥськут  